
VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS R. VAIDOTŲ MOKYKLOS-DARŽELIO „MARGASPALVIS AITVARĖLIS“ STRUKTŪROS PERTVARKYMO IR PAVADINIMO PAKEITIMO

2024 m. balandžio 26 d. Nr. T3-87
Vilnius


Vadovaudamasi Lietuvos Respublikos švietimo įstatymo 44 straipsnio 4 ir 5 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, 18 punktu bei atsižvelgdama į Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrąjį planą, patvirtintą Vilniaus rajono savivaldybės tarybos 2021 m. vasario 26 d. sprendimu Nr. T3-39 „Dėl Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano patvirtinimo“, Vilniaus rajono savivaldybės taryba nusprendžia:
1.	Iki 2024 m. rugpjūčio 31 d. atlikti Vilniaus r. Vaidotų mokyklos-darželio „Margaspalvis aitvarėlis“ struktūros pertvarką keičiant tipą iš mokyklos-darželio į lopšelį-darželį.
2.	Pakeisti Vilniaus r. Vaidotų mokyklos-darželio „Margaspalvis aitvarėlis“ pavadinimą iš Vilniaus r. Vaidotų mokyklos-darželio „Margaspalvis aitvarėlis“ į Vilniaus r. Vaidotų lopšelį-darželį „Margaspalvis aitvarėlis“.
3.	Apie šį Vilniaus rajono savivaldybės tarybos sprendimą „Dėl Vilniaus r. Vaidotų mokyklos-darželio „Margaspalvis aitvarėlis“ struktūros pertvarkymo ir pavadinimo pakeitimo“ raštu pranešti kiekvieno ugdytinio tėvams ne vėliau kaip per vieną mėnesį nuo šio sprendimo priėmimo dienos.
4.	Pavesti 1 punkte įvardytos švietimo įstaigos vadovui parengti Vilniaus r. Vaidotų lopšelio-darželio „Margaspalvis aitvarėlis“ nuostatus.
5.	Paskelbti sprendimą Teisės aktų registre ir Vilniaus rajono savivaldybės tinklalapyje.

Savivaldybės meras					Robert Duchnevič

